Kamu bisa jelasin ke aku soal Dikia rabano dalam bahasa minangkabau?

Dikia rabano iolah sabuah kesenian nan berkembang di daerah Minangkabau. Dikia rabano marupoan tradisi dakwah lisan masyarakaik Minangkabau dalam dimensi agamo jo sosial. Kato “dikia” barasa dari bahaso Arab nan artinyo “dzikia”. Alaik musik, bahaso jo iramanyo indak pernah diubah-ubah. Latihan dikia rabano dilakuan sakali saminggu nan diadoan pas malam Jumaik. Caro latihan dikia rabano iolah maapa matannyo jo malatiah tangan untuak manokok rabano. Pamain dikia rabano ko hanyo dimainan dek laki-laki sajo. Alaik musik dikia rabano barupo rabano gadang. Jikok untuak nan padusi rabanonyo rabano ketek tapi itu ndak tamasuak ka dalam dikia rabano tapi nan dibaco nyo ndak jauah beda.

Panapilan dikia rabana iko disabuik juo jo badikia atau bahikayat. Di Piaman, Badikia iko dapek dijumpai pado hari rayo maulut nabi Muhammad SAW. Biasonyo tradisi iko diadoan di musajik dima tukang dikia alah mancaritoan hikayaik jo carito para sufi jo tokoh-tokoh Islam. Tradisi iko diadoan biasonyo malam hari sampai manjalang subuah, sasudah tu baru salasai kasado rangkaian alek maulud nabi.